stanford-oval/wikipedia huggingface dataset:
ปลาบู่ทอง
การดัดแปลงเป็นสื่อ > ละครโทรทัศน์

ในปี พ.ศ. 2510 สร้างเป็นภาพยนตร์โทรทัศน์จักร ๆ วงศ์ ๆ ออกอากาศทางสถานีโทรทัศน์สีกองทัพบกช่อง 7 ซึ่งเป็นภาพยนตร์โทรทัศน์เรื่องแรกของดาราฟิล์ม กำกับโดย ไพรัช สังวริบุตร เขียนบทโดย ประสม สง่าเนตร ร้องเพลงนำโดย เพ็ญศรี พุ่มชูศรี นำแสดงโดย พัลลภ พรพิษณุ, เยาวเรศ นิศากร ออกอากาศ 10 มกราคม ถึง 22 มิถุนายน 2510 ต่อมาในปี พ.ศ. 2515 วนิชศิลปภาพยนตร์ ของ อนันต์ ชลวนิช นำมาออกฉายเป็นภาพยนตร์ 35 มม. ชื่อ "แม่ปลาบู่" ออกฉายวันที่ 14 พฤศจิกายน 2515 ที่โรงภาพยนตร์นิวบรอดเวย์
ในปี พ.ศ. 2537 เป็นละครโทรทัศน์จักร ๆ วงศ์ ๆ ออกอากาศทางสถานีโทรทัศน์สีกองทัพบกช่อง 7 สร้างโดย บริษัท สามเศียร จำกัด และ บริษัท ดาราวีดีโอ จำกัด กำกับโดย สยม สังวริบุตร และ สมชาย สังข์สวัสดิ์ บทโทรทัศน์โดย รัมภา ภิรมย์ภักดี (ภาวิต) และ ลุลินารถ สุนทรพฤกษ์ นำแสดงโดย อัจฉรา ทองเทพ, ปริญญา ปุ่นสกุล, ชาตรี พิณโณ, ปัทมา ปานทอง, อรุโณทัย นฤนาท, กัญญารัตน์ จิรรัชชกิจ และ ด.ญ.สาวิกา ไชยเดช ออกอากาศ 3 กรกฎาคม 2537 ถึง 18 ธันวาคม 2537
ในปี พ.ศ. 2552 เป็นละครโทรทัศน์จักร ๆ วงศ์ ๆ ออกอากาศทางสถานีโทรทัศน์สีกองทัพบกช่อง 7 สร้างโดย บริษัท สามเศียร จำกัด กำกับโดย คูณฉกาจ วรสิทธิ์ บทโทรทัศน์โดย รัมภา ภิรมย์ภักดี (พิกุลแก้ว) นำแสดงโดย พีชญา วัฒนามนตรี, วสุ ประทุมรัตน์วัฒนา, อัมรินทร์ สิมะโรจน์, ทราย เจริญปุระ, น้ำทิพย์ เสียมทอง, ไพโรจน์ สังวริบุตร, วนิษฐา วัชโรบล และ​ ด.ญ.กิ่งกาญจน์​ บุญสุข ออกอากาศ 6 มิถุนายน 2552 ถึง 28 กุมภาพันธ์ 2553
ในปี พ.ศ. 2559 เป็นละครโทรทัศน์ออกอากาศทางสถานีโทรทัศน์ดาวเทียม ไอพีเอ็ม อำนวยการสร้างโดย ไอพีเอ็ม โปดักชั่น ดำเนินการผลิตโดย สุทธา ทวีศรีธนโชค นำแสดงโดย ปุณฐิภาภัคร์ สุวรรณราช, ไชยวัฒน์ ผายสุวรรณ, ณัฐพล รัตนิพนธ์, อภิสรา รักชาติ, สารดา เอ็งสิรภัส
ในปี พ.ศ. 2568 เป็นละครโทรทัศน์จักร ๆ วงศ์ ๆ ออกอากาศทางสถานีโทรทัศน์สีกองทัพบกช่อง 7 โดยใช้ชื่อเรื่องว่า "แม่ปลาบู่" สร้างโดย บริษัท สามเศียร จำกัด นำแสดงโดย สุรศักดิ์ สุวรรณวงษ์, เกศรินทร์ น้อยผึ้ง, กชกร ส่งแสงเติม, มาฬิศร์ เชยโสภณ, ชมพูนุท พึ่งผล, เพชรฎี ศรีฤกษ์, น้ำทิพย์ เสียมทอง, ด.ช.ชัญญ จรัสวสุท, ด.ญ. ปาณิศรา กฤตติกูลภาคิน ออกอากาศ 1 มีนาคม 2568
การดัดแปลงเป็นสื่อ > ภาพยนตร์การ์ตูน

ในปี พ.ศ. 2543 เป็นภาพยนตร์การ์ตูน ออกอากาศทางสถานีวิทยุ​โทรทัศน์​ไทยทีวี​สี​ช่อง​ 3 สร้างโดย บรอดคาซท์ ไทย เทเลวิชั่น กำกับโดย พี่นัส พี่เปี๊ยกและพรรคพวก โดยมีทีมนักพากย์หลักดังนี้ สุภาพ ไชยวิสุทธิกุล พากย์เป็น พระเจ้าพรหมทัต, ธงชัย ชาญชำนิ พากย์เป็น เศรษฐีทารก, นัยนา ทิพย์ศรี พากย์เป็น เอื้อยและขนิษฐี, จุฑามาศ ชวนเจริญ พากย์เป็น ขนิษฐา
รัฐมนตรีว่าการกระทรวงมหาดไทยของไทย

| รัฐมนตรีว่าการ กระทรวงมหาดไทย |
| --- | --- |
ตราประจำกระทรวง
ธงประจำตำแหน่ง
ผู้ดำรงตำแหน่งคนปัจจุบัน อนุทิน ชาญวีรกูล ตั้งแต่ 1 กันยายน พ.ศ. 2566
กระทรวงมหาดไทย
สมาชิกของ: คณะรัฐมนตรีไทย สภาความมั่นคงแห่งชาติ
ผู้เสนอชื่อ: นายกรัฐมนตรีไทย
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: สมเด็จพระเจ้าบรมวงศ์เธอกรมพระยาดำรงราชานุภาพ (ในฐานะเสนาบดีกระทรวงพาณิชย์)
สถาปนา: 1 เมษายน พ.ศ. 2435
รอง: รัฐมนตรีช่วยว่าการกระทรวงมหาดไทย
เว็บไซต์: กระทรวงมหาดไทย
รัฐมนตรีว่าการกระทรวงมหาดไทย เป็นตำแหน่งหัวหน้าส่วนราชการของกระทรวงมหาดไทย โดยตำแหน่งนี้มีขึ้นตั้งแต่ พ.ศ. 2435 ในสมัย พระบาทสมเด็จพระจุลจอมเกล้าเจ้าอยู่หัว โดยในช่วงนั้น เรียกตำแหน่งนี้ว่า เสนาบดีกระทรวงมหาดไทย จนกระทั่งหลังจากเหตุการณ์การปฏิวัติสยาม พ.ศ. 2475 จึงได้เปลื่ยนชื่อตำแหน่งเป็น "รัฐมนตรีว่าการกระทรวงมหาดไทย" จนถึงปัจจุบัน
ทั้งนี้ ตั้งแต่ พ.ศ. 2498 เป็นต้นมา รัฐมนตรีว่าการกระทรวงมหาดไทย จะดำรงตำแหน่งเป็น ผู้บัญชาการกองอาสารักษาดินแดน โดยตำแหน่ง และจะได้รับพระราชทานยศชั้น นายกองใหญ่ ซึ่งเป็นชั้นยศสูงสุดของกองอาสารักดินแดนอีกด้วย
เสนาบดีกระทรวงมหาดไทย

| 0 | 1 | 2 | 3 | 4 |
| --- | --- | --- | --- | --- |
| ลำดับ  (สมัย)  | รูป | รายพระนาม/รายนาม | เริ่มวาระ | สิ้นสุดวาระ |
| 1 |  | สมเด็จพระเจ้าบรมวงศ์เธอ กรมพระยาดำรงราชานุภาพ | 1 เมษายน พ.ศ. 2435 | 8 สิงหาคม พ.ศ. 2458 |
| 2 |  | เจ้าพระยาสุรสีห์วิสิษฐศักดิ์ (เชย กัลยาณมิตร)  | 1 มกราคม พ.ศ. 2459 | 1 สิงหาคม พ.ศ. 2465 |
| 3 |  | เจ้าพระยายมราช (ปั้น สุขุม) | 1 สิงหาคม พ.ศ. 2465 | 11 มีนาคม พ.ศ. 2469 |
| 4 |  | สมเด็จพระเจ้าพี่ยาเธอ เจ้าฟ้ากรมหลวงลพบุรีราเมศวร์ | 15 พฤษภาคม พ.ศ. 2469 | 1 เมษายน พ.ศ. 2471 |
| 5 |  | สมเด็จพระเจ้าพี่ยาเธอ เจ้าฟ้ากรมพระนครสวรรค์วรพินิต | 1 เมษายน พ.ศ. 2471 | 24 มิถุนายน พ.ศ. 2475 |
| 6 |  |  พระยาจ่าแสนยบดีศรีบริบาล (ชิต สุนทรวร) | 29 มิถุนายน พ.ศ. 2475 | 10 ธันวาคม พ.ศ. 2475 |
อดีตรัฐมนตรีว่าการกระทรวงมหาดไทยที่ยังมีชีวิตอยู่

ปัจจุบันมีอดีตรัฐมนตรีว่าการกระทรวงมหาดไทยที่ยังมีชีวิตอยู่ 15 คน ได้แก่
| ลำดับ | รายนาม | วาระ | วันเกิด |
| --- | --- | --- | --- |
| 1 | พลเอก ชวลิต ยงใจยุทธ | พ.ศ. 2535 - 2537 | 15 พฤษภาคม พ.ศ. 2475 (92 ปี) |
| 2 | เสนาะ เทียนทอง | พ.ศ. 2539 -​ 2540 | 1 เมษายน พ.ศ. 2477 (90 ปี) |
| 3 | อารีย์ วงศ์อารยะ | พ.ศ. 2549 -​ 2550 | 1 กุมภาพันธ์ พ.ศ. 2478 (90 ปี) |
| 4 | ชวรัตน์ ชาญวีรกูล | พ.ศ. 2551 -​ 2554 | 7 มิถุนายน พ.ศ. 2479 (88 ปี) |
| 5 | ยงยุทธ วิชัยดิษฐ | พ.ศ. 2554 -​ 2555 | 15 กรกฎาคม พ.ศ. 2485 (82 ปี) |
| 6 | บัญญัติ บรรทัดฐาน | พ.ศ. 2543 | 7 กันยายน พ.ศ. 2485 (82 ปี) |
| 7 | พลเอก สุรยุทธ์ จุลานนท์ | พ.ศ. 2550 -​ 2551 | 28 สิงหาคม พ.ศ. 2486 (81 ปี) |
| 8 | วันมูหะมัดนอร์ มะทา | พ.ศ. 2545 -​ 2547 | 11 พฤษภาคม พ.ศ. 2487 (80 ปี) |
| 9 | พลอากาศเอก คงศักดิ์ วันทนา | พ.ศ. 2548 -​ 2549 | 30 กรกฎาคม พ.ศ. 2488 (79 ปี) |
| 10 | พลตำรวจเอก ชิดชัย วรรณสถิตย์ | พ.ศ. 2548 | 13 สิงหาคม พ.ศ. 2489 (78 ปี) |
| 11 | จารุพงศ์ เรืองสุวรรณ | พ.ศ. 2555 -​ 2557 | 15 สิงหาคม พ.ศ. 2489 (78 ปี) |
| 12 | พลตำรวจเอก โกวิท วัฒนะ | พ.ศ. 2551 | 11 มีนาคม พ.ศ. 2490 (78 ปี) |
| 13 | ร้อยตำรวจเอก เฉลิม อยู่บำรุง | พ.ศ. 2551 | 10 มิถุนายน พ.ศ. 2490 (77 ปี) |
| 14 | พลเอก อนุพงษ์ เผ่าจินดา | พ.ศ. 2557 - ​2566 | 10 ตุลาคม พ.ศ. 2492 (75 ปี) |
| 15 | ร้อยตำรวจเอก ปุระชัย เปี่ยมสมบูรณ์ | พ.ศ. 2544 - 2545 | 1 สิงหาคม พ.ศ. 2493 (74 ปี) |
| 16 | โภคิน พลกุล | พ.ศ. 2547 - 2548 | 15 เมษายน พ.ศ. 2495 (72 ปี) |
ดูเพิ่ม

รายนามรัฐมนตรีช่วยว่าการกระทรวงมหาดไทยของไทย
ฝนทิพย์ วัชรตระกูล

| ฝนทิพย์ วัชรตระกูล |
| --- | --- |

สารนิเทศภูมิหลัง
เกิด: 19 กรกฎาคม พ.ศ. 2533 (34 ปี) ฝนทิพย์ วัชรตระกูล  อำเภอบางบ่อ จังหวัดสมุทรปราการ ประเทศไทย
ส่วนสูง: 1.70 เมตร (5 ฟุต 7 นิ้ว)
อาชีพ: นักแสดง นางงาม นางแบบ นักธุรกิจ
ปีที่แสดง: พ.ศ. 2553–ปัจจุบัน
ผลงานเด่น: ศรีไพร จากละคร เพลงรักบ้านนา (2554)   นีรนุช จากละคร อุบัติเหตุ (2555)   กาหลง  จากละคร เรือนกาหลง (2556) แพง จากละคร เพื่อนแพง (2558) มุกริน จากละคร รอยรักแรงแค้น (2558)   กาหลง/ลติกา จากละคร อตีตา (2559)   คำแก้ว จากละคร นายฮ้อยทมิฬ (2560)   ดาวนิล จากละคร แม่อายสะอื้น (2561) เม เมษาริน จากละคร เจ้าสาวจำยอม (2561)  ไอรดา จากละคร เล่ห์ลวง (2564)  ลลิล จากละคร วิวาห์ฟ้าแล่บ (2565)  รินนารา จากละคร VIP รักซ่อนชู้ (2566)
สังกัด: สถานีโทรทัศน์สีกองทัพบกช่อง 7 (2553–2561) พีพีทีวี (2561-2564)
เมขลา: ดาวเมขลาสาขานักเเสดงหญิงสุดฮอตเเห่งปี -   เพื่อน-เเพง (2559)
ฝนทิพย์ วัชรตระกูล ชื่อเล่น ปุ๊กลุก (เกิด 19 กรกฎาคม พ.ศ. 2533) ประกวดมิสไทยแลนด์ยูนิเวิร์สปี พ.ศ. 2553 ได้ตำแหน่งชนะเลิศได้เป็นตัวแทนสาวไทยไปประกวดมิสยูนิเวิร์ส 2010 ที่ลาสเวกัส สหรัฐอเมริกา ไม่ผ่านเข้ารอบ เป็นอดีตนักแสดงสังกัดสถานีโทรทัศน์สีกองทัพบกช่อง 7และพีพีทีวีปัจจุบันเป็นนักแสดงอิสระ
การศึกษา

อนุบาล-ประถมศึกษา : โรงเรียนสุขเจริญ​ผล
มัธยมศึกษา : โรงเรียนราชวินิตบางแก้ว (ศิลป์-คำนวณ)
ระดับอุดมศึกษา คณะบริหารธุรกิจ มหาวิทยาลัยอัสสัมชัญ สาขาวิชาการจัดการท่องเที่ยว จากนั้นได้ย้ายมาศึกษาต่อ
ปริญญาตรีที่ คณะมนุษยศาสตร์ มหาวิทยาลัยรามคำแหง สาขาสื่อสารมวลชน ปี 2560
การศึกษา > ชีวิตส่วนตัว

กำลังคบหาดูใจกับ ภัทรเดช สงวนความดี หลัง คบหาดูใจกันมานาน 7 ปี
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2553 | คุณพ่อหวานแหวว | รมิดา | ช่อง 7 |
| 2554 | ทวิภพ | ประยงค์ | ช่อง 7 |
| 2554 | เรือนล้อมรัก | ล้อมเดือน | ช่อง 7 |
| 2554 | เพลงรักบ้านนา | ศรีไพร | ช่อง 7 |
| 2555 | มนต์รักแก้บน | แป้งหอม ,  จิ้งจอกราตรี | ช่อง 7 |
| 2555 | อุบัติเหตุ | นีรนุช | ช่อง 7 |
| 2556 | สุภาพบุรุษบ้านทุ่ง | แก้ว | ช่อง 7 |
| 2556 | เรือนกาหลง | กาหลง | ช่อง 7 |
| 2558 | รอยรักแรงแค้น | มุกริน คุรุรัตน์ | ช่อง 7 |
| 2558 | เพื่อน-แพง | แพง | ช่อง 7 |
| 2559 | อตีตา | กาหลง ,  ลติกา (ตีน่า) | ช่อง 7 |
| 2560 | นายฮ้อยทมิฬ | คำแก้ว | ช่อง 7 |
| 2561 | แม่อายสะอื้น | ดาวนิล ปวงคำ    ดาวนิล ภัทรเดชาไชย | ช่อง 7 |
| 2561 | นางทิพย์ | รวิปรียา (ตอนเป็นนางฟ้า)    สิวันสา (ตอนเป็นมนุษย์) | ช่อง 7 |
| 2561 | เจ้าสาวจำยอม | เมษาริน ชลัมพุ (เมย์) | ช่อง 7 |
| 2564 | เล่ห์ลวง | ไอรดา รักศุภผล (ไอ)​ | ช่องวัน 31 |
| 2565 | วิวาห์ฟ้าแล่บ | ลลิล | ช่องวัน 31 |
| 2566 | ปาฏิหาริย์รัก | ดาวิกา วิภูวรรธณ์ (ดา) | พีพีทีวี |
| 2566 | VIP รักซ่อนชู้ | รินนารา ยมลกันต์ (ริน) | ช่องวัน 31 |
| 2568 | รักสลับลาย | เค้ก , ครีม(รับบทฝาแฝด) | ช่องวัน 31 |
ผลงาน > งานเพลง

| ปี พ> ศ. | ชื่อละคร/โปรเจกต์ | ชื่อเพลง | นักร้องร่วม |
| --- | --- | --- | --- |
| 2553 | ละคร "คุณพ่อหวานแหวว" | คุณพ่อหวานแหวว | วีรภาพ สุภาพไพบูลย์ |
| 2553 | โปรเจกต์ "หากเรายังรักกัน" | หากเรายังรักกัน | นักแสดงจากช่อง 7 |
| 2554 | ละคร "เรือนล้อมรัก" | คิดยังไงกับฉัน | - |
| 2554 | ละคร "เรือนล้อมรัก" | ภาพรักล้อมใจ | - |
| 2554 | ละคร "เพลงรักบ้านนา" | เกลียด | - |
| 2554 | ละคร "เพลงรักบ้านนา" | ผู้พ่ายแพ้ | - |
| 2554 | ละคร "เพลงรักบ้านนา" | เอ่ยคำลา | วงศกร ปรมัตถากร |
| 2554 | ละคร "เพลงรักบ้านนา" | เพลงรักบ้านนา | วงศกร ปรมัตถากร   ภัทรธิดา พัชรวีระพงษ์   ธนพล นิ่มทัยสุข |
| 2558 | ละคร "รอยรักแรงแค้น" | กลับมารักกัน | ภัทรเดช สงวนความดี |
| 2558 | บทเพลงเฉลิมพระเกียรติ 88 พรรษา พระบาทสมเด็จพระเจ้าอยู่หัวฯ | รอยเท้าพ่อ | ศุกลวัฒน์ คณารศ,ศรัณย์ ศิริลักษณ์ ภัทรเดช สงวนความดี,กันตพงศ์ บำรุงรักษ์ พีชญา วัฒนามนตรี,อัญรินทร์ ธีราธนันพัฒน์ อัษฎาพร สิริวัฒน์ธนกุล,เมลดา สุศรี |
| 2559 | บทเพลงถวายความอาลัยแด่ พระบาทสมเด็จพระปรมินทร มหาภูมิพลอดุลยเดช บรมนาถบพิตร | แก้วตาในดวงใจ | ศิวัฒน์ โชติชัยชรินทร์,ศรัณย์ ศิริลักษณ์ มิกค์ ทองระย้า,กฤตฤทธิ์ บุตรพรม กาญจน์เกล้า ด้วยเศียรเกล้า,อัษฎาพร สิริวัฒน์ธนกุล ทัศนียา การสมนุช,พิมประภา ตั้งประภาพร |
| 2560 | ละคร "นายฮ้อยทมิฬ" | อาการฮัก | ภัทรเดช สงวนความดี |
ผลงาน > ซิตคอม

| ปี | เรื่อง | ตอน | หมายเหตุ |
| --- | --- | --- | --- |
| 2553 | เป็นต่อ | Count Down | รับเชิญ |
ผลงาน > ละครเวที

| ปี | วันที่ | ชื่อเรื่อง |
| --- | --- | --- |
| 2557 | 9 - 10 สิงหาคม | “หัตถศิลป์แม่นิรมิตเมือง” สุขของลูก คือความสุขของแม่ |
ผลงาน > คอนเสิร์ต

| ปี | วันที่ | ชื่อคอนเสิร์ต | สถานที่ |
| --- | --- | --- | --- |
| 2554 | 26 พฤศจิกายน | 7 สี คอนเสิร์ตพิเศษ "รวมเด็ดละคร 7 สี:ละครเพลงรักบ้านนา" | Mcc Hall เดอะมอลล์งามวงศ์วาน |
| 2555 | 31 มีนาคม | The Seed Show ครั้งที่ 77 "ตอน แซ่บ ซี้ด แสบ ซ่าส์" | ขอนแก่นฮอลล์ ชั้น 5 เซ็นทรัลพลาซ่าขอนแก่น |
| 2556 | 4 พฤษภาคม | 7 สี คอนเสิร์ตพิเศษ "รวมเด็ดละคร 7 สี:ละครสุภาพบุรุษบ้านทุ่ง" | ศูนย์การค้าเดอะ ไนน์ พระราม 9 |
| 2556 | 20 กรกฎาคม | คอนเสิร์ตการกุศล"ศิริราช สุขสันต์ ปันสุข" | ห้องประชุมราชปนัดดาสิรินธร อาคารศรีสวรินทิรา รพ.ศิริราช |
| 2556 | 12 ตุลาคม | 7 สี คอนเสิร์ตพิเศษ "รวมเด็ดละคร 7 สี:ละครเรือนกาหลง" | ศูนย์การค้าเดอะ ไนน์ พระราม 9 |
| 2557 | 6 กันยายน | ช่อง 7 HD Festival | เซ็นทรัลพลาซา สุราษฎร์ธานี |
| 2558 | 26 เมษายน | ช่อง 7 HD Festival | เดอะมอลล์นครราชสีมา |
| 2558 | 19 ธันวาคม | 7 สี คอนเสิร์ต PARTY ON TOUR | บึงพลาญชัย ร้อยเอ็ด |
| 2559 | 19 สิงหาคม | คอนเสิร์ตการกุศล "พระมาตามหาราชินี" | โรงละครอักษรา King Power รางน้ำ |
รางวัล > รางวัลพระราชทาน

| ปี | รางวัล |
| --- | --- |
2554: โล่รางวัล "ส่งเสริมคุณธรรมจริยธรรมความกตัญญูกตเวที ลูกกตัญญู แม่ดีเด่น"จากพระเจ้าวรวงศ์เธอ พระองค์เจ้าศรีรัศมิ์ พระวรชายา ใน สมเด็จพระบรมโอรสาธิราชฯ สยามมกุฎราชกุมาร
2556: เข็มเชิดชูเกียรติ “แม่ลูกผูกพัน สร้างสายใยรักแห่งครอบครัว” จาก พระเจ้าวรวงศ์เธอ พระองค์เจ้าศรีรัศมิ์ พระวรชายา ใน สมเด็จพระบรมโอรสาธิราชฯ สยามมกุฎราชกุมาร
รางวัล > รางวัลจากต่างประเทศ

| ปี | รางวัล | ประเภท/สาขา | ผล | ผลงานที่เข้าชิง |
| --- | --- | --- | --- | --- |
| 2559 | 21st Asian Television Awards  | Best Actress in A Leading Role | รางวัลชมเชย  Highly Commended | เพื่อน-แพง |
รางวัล > รางวัลที่จัดขึ้นโดยหน่วยงานราชการ

| ปี | รางวัล |
| --- | --- |
2557: ศิลปินที่มีผลงานดีเด่นเป็นที่ชื่นชอบของประชาชน โล่ห์เกียรติยศ หลักศิลาจารึกพ่อขุนรามคำแหงทองคำ
2559: รางวัลพิฆเนศวร ครั้งที่ 4 สาขานักแสดงขวัญใจมวลชนดีเด่นฝ่ายหญิง จาก พลเอก พิจิตร กุลละวณิชย์ - องคมนตรี
2559: โล่ขอบคุณผู้ร่วมรณรงค์ฯในฐานะ พรีเซ็นเตอร์รณรงค์ประชาสัมพันธ์ เนื่องใน วันต่อต้านยาเสพติดโลก ประจำปี 2559 จาก พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
ภาพลักษณ์ > ผลการสำรวจความนิยม

2558
โพลโดยคนบันเทิง โพลดาราไทยรัฐ อันดับ 5 นางเอกแห่งปี
"คำค้น" ยอดนิยมของเว็บ Daum ประเทศเกาหลี "คำค้น" ยอดนิยมอันดับ 2 [태국 뿍룩 (แทกุก ปุ๊กลุก)] || http://www.daum.net
2559
Thailand People's Chart โพลมหาชน อันดับ 8 ดาราที่ใช้ภาษาไทยดีเยี่ยม (ร้อยละ 1.60)
Thailand People's Chart โพลมหาชน อันดับ 7 คู่จิ้นฟินเฟร่อ ร่วมกับ ศุกลวัฒน์ คณารศ (ร้อยละ 2.31)
แหล่งข้อมูลอื่น

ฝนทิพย์ วัชรตระกูล ที่อินสตาแกรม
ฝนทิพย์ วัชรตระกูล ที่เฟซบุ๊ก
ฝนทิพย์ วัชรตระกูล ที่เอกซ์ (ทวิตเตอร์)
ประวัติปุ๊กลุก - ฝนทิพย์ วัชรตระกูล มิสไทยแลนด์ยูนิเวิร์ส 2553 เก็บถาวร 2010-03-24 ที่ เวย์แบ็กแมชชีน
คลับของคนรักปุ๊กลุ๊ก PookLookClub เก็บถาวร 2014-12-17 ที่ เวย์แบ็กแมชชีน
| ก่อนหน้า |  | ฝนทิพย์ วัชรตระกูล |  | ถัดไป |
| --- | --- | --- | --- | --- |
| ชุติมา ดุรงค์เดช |  | มิสไทยแลนด์ยูนิเวิร์ส  (2553) |  | ชัญษร สาครจันทร์ |
| ด ค กมิสยูนิเวิร์สไทยแลนด์ |
| --- | --- |
มิสยูนิเวิร์สไทยแลนด์:  2012  2013  2014  2015  2016  2017  2018  2019  2020  2021  2022  2023  2024  2025 
มิสไทยแลนด์ยูนิเวิร์ส:  2000  2001  2002  2003  2004  2005  2006  2007  2008  2009  2010  2011 
รายละเอียด:  ผู้ครองตำแหน่ง  รองชนะเลิศ  รางวัลพิเศษ  จังหวัด
ปตท.

| --- | --- |

ชื่อท้องถิ่น: PTT Public Company Limited
ประเภท: มหาชน รัฐวิสาหกิจ
การซื้อขาย: SET:PTT
ISIN: TH0646010R18 
อุตสาหกรรม: อุตสาหกรรมน้ำมันและก๊าซ
ก่อนหน้า: การปิโตรเลียมแห่งประเทศไทย (พ.ศ. 2521 – พ.ศ. 2544)
ก่อตั้ง: 29 ธันวาคม พ.ศ. 2521; 46 ปีก่อน (2521-12-29)
สำนักงานใหญ่: เลขที่ 555 ถนนวิภาวดีรังสิต ซอยนิคมรถไฟสาย 1 แขวงจตุจักร เขตจตุจักร กรุงเทพมหานคร 10900
จำนวนที่ตั้ง: สถานีบริการ 50 สาขา
บุคลากรหลัก: นายกองเอกฉัตรชัย พรหมเลิศ  (ประธานกรรมการ)   ดร.คงกระพัน อินทรแจ้ง   (ประธานเจ้าหน้าที่บริหารและกรรมการผู้จัดการใหญ่)
ผลิตภัณฑ์: น้ำมัน, แก๊สธรรมชาติ, ปิโตรเคมี
รายได้:  3,185,256 ล้านบาท (2566)
รายได้สุทธิ:  112,024 ล้านบาท (2566)
สินทรัพย์:  3,460,461 ล้านบาท (2566)
ส่วนของผู้ถือหุ้น:  1,121,197 ล้านบาท (2566)
เจ้าของ: กระทรวงการคลัง (51.1%)
พนักงาน: 4,227 คน
บริษัทแม่: กระทรวงพลังงาน
แผนก: ปตท. สำรวจและผลิตปิโตรเลียม   พีทีที โกลบอล เคมิคอล   ปตท. น้ำมันและการค้าปลีก   ไทยออยล์   ไออาร์พีซี   จีพีเอสซี   และอื่น ๆ
บริษัทในเครือ: บริการเชื้อเพลิงการบินกรุงเทพ   ทิพยประกันภัย   และอื่น ๆ
สำนักงานใหญ่ของบริษัท ปตท.
สถานีบริการในจังหวัดระยอง
สถานีบริการในประเทศฟิลิปปินส์
บริษัท ปตท. จำกัด (มหาชน)  (อังกฤษ: PTT Public Company Limited, ชื่อย่อ: PTT) เป็นรัฐวิสาหกิจรูปแบบบริษัทมหาชนจำกัดที่ประกอบธุรกิจน้ำมันและแก๊สที่จดทะเบียนในตลาดหลักทรัพย์แห่งประเทศไทย เดิมชื่อ การปิโตรเลียมแห่งประเทศไทย เป็นเจ้าของท่อส่งแก๊สใต้ทะเลในอ่าวไทย เครือข่ายคลังแก๊สแอลพีจีทั่วราชอาณาจักร และดำเนินธุรกิจเกี่ยวกับการผลิตไฟฟ้า ผลิตภัณฑ์ปิโตรเคมี การสำรวจน้ำมันและก๊าซ และธุรกิจผลิตและค้าปลีกน้ำมันเบนซิน บริษัทยังเป็นเจ้าของร้านกาแฟ
คาเฟ่ อเมซอน ซึ่งมักจะตั้งอยู่ในปั๊มน้ำมันหรือในห้างสรรพสินค้า และยังเปิดบริการในต่างประเทศ
บริษัทในเครือ ได้แก่ ปตท. สำรวจและผลิตปิโตรเลียม, พีทีที โกลบอล เคมิคอล, ปตท. น้ำมันและการค้าปลีก, พีทีที เอเชีย แปซิฟิค ไมนิ่ง และ พีทีที กรีน เอ็นเนอร์ยี่
ประวัติ

ปตท. เดิมชื่อ การปิโตรเลียมแห่งประเทศไทย เป็นรัฐวิสาหกิจ ก่อตั้งขึ้นตามพระราชบัญญัติการปิโตรเลียมแห่งประเทศไทย พ.ศ. 2521 ซึ่งประกาศใช้ในราชกิจจานุเบกษาเมื่อวันที่ 28 ธันวาคม พ.ศ. 2521 และมีผลบังคับใช้ในวันถัดมา (29 ธันวาคม พ.ศ. 2521) ในสมัยรัฐบาลของนายกรัฐมนตรี พลเอกเกรียงศักดิ์ ชมะนันทน์ เกิดจากควบรวมองค์การเชื้อเพลิง (ซึ่งแยกออกมาจากแผนกเชื้อเพลิงของกรมการพลังงานทหารเมื่อปี พ.ศ. 2503) กับองค์การก๊าซธรรมชาติแห่งประเทศไทยภายใต้กระทรวงอุตสาหกรรม
ปตท. เป็นบริษัทที่ใหญ่ที่สุดในประเทศและยังเป็นบริษัทเดียวจากประเทศไทยที่ติดอันดับ Fortune Global 500 Companies  บริษัทอยู่ในอันดับที่ 81 จาก 500 อันดับแรกใน ฟอร์จูน 500 และอันดับที่ 180 ใน Forbes 2000
วันที่ 16 สิงหาคม พ.ศ. 2567 ปตท.แต่งตั้งรายชื่อปลัดกระทรวงคมนาคมเป็นกรรมการบริษัท
วันที่ 1 ตุลาคม พ.ศ.2567 นางสาว ภัทรลดา สง่าแสง เป็นประธานเจ้าหน้าที่บริหารการเงิน ปตท. จำกัด (มหาชน) นาย กฤษณ์ อิ่มแสง เป็นประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย บริษัท ปตท. จำกัด (มหาชน) นายวุฒิกร สติฐิต ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ ดร.บุรณิน รัตนสมบัติ ประธานเจ้าหน้าที่ปฏิบัติการกลุ่มธุรกิจใหม่และความยั่งยืน
การเงิน

สำหรับปี พ.ศ. 2559 บริษัท ปตท. จำกัด (มหาชน) รายงานรายได้ 1,737,148 ล้านบาท กำไรสุทธิ 94,609 ล้านบาท สินทรัพย์ 2,232,331 ล้านบาท และส่วนของเจ้าของรวม 762,948 ล้านบาท
ในสิ้นปี 2565 ปตท. เป็นรัฐวิสาหกิจที่นำส่งรายได้แผ่นดินสะสมสูงสุด
โครงสร้างผู้ถือหุ้น

บริษัท ปตท. จำกัด (มหาชน) เริ่มแปรรูปเป็นบริษัทจดทะเบียนจัดตั้งขึ้นเมื่อวันที่ 1 ตุลาคม พ.ศ. 2544 มีทุนจดทะเบียนเริ่มแรก 2 หมื่นล้านบาท แบ่งเป็นหุ้นสามัญจำนวน 2 พันล้านหุ้น โดยมี กระทรวงการคลังเป็นผู้ถือหุ้นรายใหญ่ เริ่มซื้อขายหุ้นในตลาดหลักทรัพย์แห่งประเทศไทย เมื่อ 6 ธันวาคม ของปีเดียวกัน
โครงสร้างผู้ถือหุ้น > ผู้ถือหุ้นรายใหญ่

ข้อมูล ตลาดหลักทรัพย์ สามารถเปลี่ยนแปลงได้เสมอ ปัจจุบันข้อมูล 7 มีนาคม พ.ศ. 2562
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | กระทรวงการคลัง | 14,598,855,750 | 51.11% |
| 2 | บริษัท ไทยเอ็นวีดีอาร์ จำกัด | 2,073,795,273 | 7.26% |
| 3 | กองทุนรวม วายุภักษ์หนึ่ง โดย บลจ.เอ็มเอฟซี จำกัด (มหาชน) | 1,736,895,500 | 6.08% |
| 4 | กองทุนรวม วายุภักษ์หนึ่ง โดย บลจ.กรุงไทย จำกัด (มหาชน) | 1,763,895,500 | 6.08% |
| 5 | STATE STREET EUROPE LIMITED | 568,711,959 | 1.99% |
| 6 | SOUTH EAST ASIA UK (TYPE C) NOMINEES LIMITED | 455,455,468 | 1.59% |
| 7 | สำนักงานประกันสังคม | 409,174,100 | 1.43% |
| 8 | THE BANK OF NEW YORK (NOMINEES) LIMITED | 251,746,650 | 0.88% |
| 9 | GIC PRIVATE LIMITED | 240,433,200 | 0.84% |
สมเด็จพระปิยมาวดี ศรีพัชรินทรมาตา

| สมเด็จพระปิยมาวดี ศรีพัชรินทรมาตา |
| --- | --- |

ประสูติ: 5 มีนาคม พ.ศ. 2381 อาณาจักรรัตนโกสินทร์
พิราลัย: 13 เมษายน พ.ศ. 2447 (66 ปี) อาณาจักรสยาม
พระสวามี: พระบาทสมเด็จพระจอมเกล้าเจ้าอยู่หัว
พระบุตร: พระเจ้าบรมวงศ์เธอ พระองค์เจ้าอุณากรรณอนันตนรไชย สมเด็จพระเจ้าบรมวงศ์เธอ กรมพระยาเทวะวงศ์วโรปการ สมเด็จพระนางเจ้าสุนันทากุมารีรัตน์ พระบรมราชเทวี สมเด็จพระศรีสวรินทิราบรมราชเทวี พระพันวัสสาอัยยิกาเจ้า สมเด็จพระศรีพัชรินทราบรมราชินีนาถ พระบรมราชชนนีพันปีหลวง สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
ราชวงศ์: จักรี (สถาปนา)
พระบิดา: หลวงอาสาสำแดง (แตง)
พระมารดา: ท้าวสุจริตธำรง (นาค)
สมเด็จพระปิยมาวดี ศรีพัชรินทรมาตา พระนามเดิม เปี่ยม (สกุลเดิม สุจริตกุล; 5 มีนาคม พ.ศ. 2381 – 13 เมษายน พ.ศ. 2447) เป็นพระสนมเอกในพระบาทสมเด็จพระจอมเกล้าเจ้าอยู่หัว เป็นพระราชชนนี(แม่)ของพระอัครมเหสีในรัชกาลที่ 5 ถึงสามพระองค์คือ สมเด็จพระนางเจ้าสุนันทากุมารีรัตน์ พระบรมราชเทวี สมเด็จพระศรีสวรินทิราบรมราชเทวี พระพันวัสสาอัยยิกาเจ้า และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระอัยยิกาฝ่ายพระชนนี(หลานยาย)ในพระบาทสมเด็จพระมงกุฎเกล้าเจ้าอยู่หัว พระบาทสมเด็จพระปกเกล้าเจ้าอยู่หัว￼￼ และ สมเด็จพระมหิตลาธิเบศร อดุลยเดชวิกรม พระบรมราชชนก เป็นพระอัยยิกาฝ่ายพระชนก(หลานย่า)ในสมเด็จพระนางเจ้ารำไพพรรณี พระบรมราชินี ในพระบาทสมเด็จพระปกเกล้าเจ้าอยู่หัว เป็นพระปัยยิกา(เหลนย่าทวด)ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร]และทรงเป็น(ย่าเทียด)ในพระบาทสมเด็จพระวชิรเกล้าเจ้าอยู่หัว
เจ้าจอมมารดาเปี่ยม ได้รับการสถาปนาเป็น เจ้าคุณจอมมารดาเปี่ยม เจ้าคุณพระอัยยิกาเปี่ยม และหลังจากพิราลัยได้รับการสถาปนาขึ้นเป็นเจ้า ทรงพระนามว่า สมเด็จพระปิยมาวดี ศรีพัชรินทรมาตา โดยสร้อยพระนาม "ศรีพัชรินทรมาตา" มีความหมายว่า เป็นพระมารดาของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
พระราชประวัติ > ชีวิตตอนต้นและเข้ารับราชการ

สมเด็จพระปิยมาวดี ศรีพัชรินทรมาตา มีนามเดิมว่า เปี่ยม ประสูติเมื่อวันที่ 5 มีนาคม พ.ศ. 2381 เป็นธิดาหลวงอาสาสำแดง (แตง) และท้าวสุจริตธำรง (นาค) ต้นราชินิกูลสุจริตกุล พระองค์สืบเชื้อสายจีนมาแต่ฝ่ายบิดาและมารดา กล่าวกันว่าบิดาของพระองค์นั้น "...พระบิดาเป็นจีน อ่านหนังสือไม่ออกเลย..." สอดคล้องกับบันทึกของแอนนา ลีโอโนเวนส์ ซึ่งระบุว่าเจ้าจอมมารดาเปี่ยมนั้นมีเชื้อสายจีนจากบิดา และไม่มีชาติกำเนิดสูงส่งอย่างใด
เบื้องต้น เปี่ยมเข้าเป็นนางฟ้อนในคณะละครหลวง แม้ว่าจะอ่านหนังสือไม่ออก แต่เป็นผู้มีจิตใจเข้มแข็ง ช่างสังเกต และมีปฏิภาณไหวพริบดี ต่อได้รับการแต่งตั้งเป็นบาทบริจาริกาในพระบาทสมเด็จพระจอมเกล้าเจ้าอยู่หัว จากการที่เจ้าจอมมารดาเปี่ยมไม่ได้เป็นเจ้า พระราชบุตรจึงมีฐานันดรศักดิ์เป็นพระองค์เจ้า แม้นางจะไม่มีชาติกำเนิดสูงส่ง ทว่าฉลาด สามารถชักพาญาติพี่น้องรับราชการ และนำคนจีนจำนวนมากให้ไปรู้จักกับกษัตริย์สยาม ดังปรากฏในหนังสือของแอนนา ลีโอโนเวนส์ ความว่า
"สตรีเพียงหนึ่งเดียวซึ่งเป็นที่ยอมรับว่ามัดใจพระองค์ [พระบาทสมเด็จพระจอมเกล้าเจ้าอยู่หัว] ได้สำเร็จคือคุณจอมเปี่ยม แม้จะไม่ใช่คนสวยอะไร แต่วางตัวดีและมียุทธวิธีเยี่ยมยอด เธอมิได้มีการศึกษาและชาติกำเนิดสูงส่งเลย ทั้งยังมีเชื้อสายจีนทางฝั่งบิดา กระนั้นกลับมีคุณลักษณะที่น่าชื่นชมโดยเนื้อแท้ เมื่อรู้สึกได้ว่าตนเริ่มมีอิทธิพลเหนือกษัตริย์ เธอวางแผนจะรักษาและใช้ประโยชน์จากอำนาจดังกล่าวอยู่นานหลายปี โดยใช้วิธีบอกปัดบ้างเป็นครั้งคราว ถ่อมตนเกินเหตุจนน่ารำคาญบางครั้งถึงกับถูกกล่าวหาว่าดัดจริต เธอมักหาข้ออ้างไม่ไปเข้าเฝ้าฯ กษัตริย์อยู่เป็นประจำ โดยอ้างว่าป่วยบ้าง ต้องดูแลลูก ๆ บ้าง อยู่ระหว่างไว้ทุกข์ญาติบ้าง และจะเต็มใจไปเข้าเฝ้าฯ ถวายงานเองเป็นช่วง ๆ ในช่วงเวลา 6 ปีที่ถวายตัวรับใช้ เธอสะสมทรัพย์สมบัติไว้เป็นจำนวนไม่น้อย ทั้งยังจัดการให้สมาชิกในครอบครัวเธอได้รับราชการตำแหน่งดี ๆ ตลอดจนช่วงชักนำชาวจีนอีกมากมายให้ได้รู้จักกษัตริย์ ในขณะเดียวกันเธอก็ใช้ชีวิตด้วยความหวาดกลัวตลอดเวลา ต้องยอมอ่อนน้อมถ่อมตนและประนีประนอมกับบรรดาสตรีคู่แข่งซึ่งออกจะสมเพชเธอมากกว่าอิจฉา  และต้องอยู่ในอาณัติของเหล่าสตรีผู้ทรงอำนาจแห่งวังหลวง"
เจ้าจอมมารดาเปี่ยมได้รับการแต่งตั้งเป็นพระสนมเอกในรัชกาล จากการที่เจ้าจอมมารดาเปี่ยมเป็นที่สนิทสวาทของพระสวามี พระบาทสมเด็จพระจอมเกล้าเจ้าอยู่หัวจึงโปรดพระราชบุตรที่ประสูติแต่เจ้าจอมมารดาเปี่ยมเป็นพิเศษ ดังจะพบการตั้งพระนามอันแสดงถึงความศิวิไลซ์ ลูกหลวงและบาทบริจาริกาเหล่านี้สวมฉลองพระองค์อย่างยุโรปและเล่าเรียนภาษาอังกฤษจากพระอาจารย์ต่างชาติในวังหลวง และท่านเป็นบาทบริจาริกาที่ถวายการดูแลพระบาทสมเด็จพระจอมเกล้าเจ้าอยู่หัวในช่วงปลายพระชนม์ชีพ
พระราชประวัติ > ในฐานะพระสัสสุ

หลังการสวรรคตของพระบาทสมเด็จพระจอมเกล้าเจ้าอยู่หัว และการเสวยราชย์ของพระบาทสมเด็จพระจุลจอมเกล้าเจ้าอยู่หัว มีพระราชธิดาสามพระองค์ในรัชกาลก่อนที่ประสูติแต่เจ้าจอมมารดาเปี่ยมได้ถวายตัวเป็นพระภรรยาเจ้าในพระบาทสมเด็จพระจุลจอมเกล้าเจ้าอยู่หัวได้แก่ พระเจ้าน้องนางเธอ พระองค์เจ้าสุนันทากุมารีรัตน์ พระเจ้าน้องนางเธอ พระองค์เจ้าสว่างวัฒนา และพระเจ้าน้องนางเธอ พระองค์เจ้าเสาวภาผ่องศรี ตามกฎมนเทียรบาลว่าด้วยความบริสุทธิ์ของเชื้อสายหรืออุภโตสุชาติสังสุทธเคราหณี พระภรรยาร่วมสายเลือดเหล่านี้ถือเป็นพระภรรยาชั้นสูง พระราชโอรสที่เกิดจากพระภรรยาเจ้ามีสิทธิธรรมในการสืบราชสันตติวงศ์สูงกว่าพระราชโอรสที่ประสูติแต่เจ้าจอมสามัญชน
พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาเป็น เจ้าคุณจอมมารดาเปี่ยม เมื่อวันที่ 20 กันยายน พ.ศ. 2428 ในพระราชวโรกาสมงคลวันเฉลิมพระชนมพรรษา 20 กันยายน ศกนั้น ด้วยเหตุที่เป็นพระชนนีในสมเด็จพระนางเจ้าสว่างวัฒนา พระบรมราชเทวี ซึ่งเป็นสมเด็จพระอัครมเหสีในขณะนั้น พร้อมทั้งพระราชทานเครื่องยศ ได้แก่
พานหมากทองคำเครื่องในลงยา
หีบหมากลงยา
กาทองรองถาด
กระโถนทองคำ
เจ้าคุณจอมมารดาเปี่ยมได้บริจาคเงินจำนวน 100 ชั่ง หรือ 8,000 บาทสำหรับสร้างถาวรวัตถุเพื่อสาธารณะประโยชน์ อุทิศพระกุศลถวายพระเจ้าบรมวงศ์เธอ พระองค์เจ้าอุณากรรณอนันตนรไชย พระบาทสมเด็จพระจุลจอมเกล้าเจ้าอยู่หัวโปรดเกล้าฯ จัดสรรงบประมาณสมทบเงินจำนวนดังกล่าว ตัดถนนเส้นหนึ่งระหว่างถนนเจริญกรุงกับถนนบำรุงเมือง กรมโยธาธิการสร้างถนนเสร็จในปี พ.ศ. 2443 แล้วถวายเป็นถนนหลวง จึงพระราชทานนามถนนเส้นดังกล่าวว่าถนนอุณากรรณ
พระราชประวัติ > พิราลัย

เจ้าคุณจอมมารดาเปี่ยมถึงแก่พิราลัยเมื่อวันที่ 13 เมษายน พ.ศ. 2447 ณ วังสะพานถ่าน ซึ่งเป็นที่ประทับของสมเด็จ กรมพระยาเทวะวงศ์วโรปการในขณะนั้น พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้มีพิธีพระเมรุ ณ เมรุผ้าขาว ภายในสวนมิสกวัน พระอัฐิถูกบรรจุไว้ ณ ศาลาพระอัยกาในวัดราชาธิวาสราชวรวิหาร ต่อมาพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สถาปนาพระอัฐิขึ้นเป็นเจ้านายในราชวงศ์จักรี ถวายพระนามาภิไธยว่า สมเด็จพระปิยมาวดี ศรีพัชรินทรมาตา เนื่องด้วยในรัชกาลนั้นมีพระฐานะเป็นพระอัยยิกา (ยาย) เมื่อวันที่ 1 เมษายน พ.ศ. 2466
โดยพระนาม "ปิยมาวดี" นั้น พระบาทสมเด็จพระมงกุฎเกล้าเจ้าอยู่หัวทรงแปลจากพระนามเดิมว่า "เปี่ยม" ซึ่งเป็นคำไทย แปลงรูปสระเอียเป็นเอ กลายเป็นคำบาลีว่า "เปม" แปลว่า "ความรัก" แล้วแปลงเป็นอิยะ เป็น "ปิยมา" มีวนฺตุเป็นปัจจัย รวมเป็นคำว่า "ปิยมาวดี" (บาลี: ปิยมาวตี) ส่วนสร้อยพระนาม "ศรีพัชรินทรมาตา" มาจากพระนามของสมเด็จพระศรีพัชรินทราบรมราชินีนาถ พระบรมราชชนนีพันปีหลวง กับคำว่ามาตา แปลว่าแม่ รวมกันมีความหมายว่า "พระราชชนนีของสมเด็จพระศรีพัชรินทราบรมราชินีนาถ พระบรมราชชนนีพันปีหลวง"